Rekstukai
Rekstukai – kaimas Tauragės rajono savivaldybėje, kairiajame Jūros krante, apie 5 km nuo Mažonų, važiuojant žvyrkeliu. Kaime yra Rekstukų kapinės (knygnešio A. Pakutinsko ir kitų kapai), įspūdinga atodanga. Taip pat Rekstukų pašonėje stovi paminklas Reksčių ir Rekstukų partizanams ir tremtiniams. Kaime stūkso piliakalnis atrastas 2008 m. Kaimo pašonėje – Reksčiuose – stūkso kitas Reksčių piliakalnis.